Anekcum n uṛumi ɣer tmurt yegla-d s umaynut i tsekla, acku iṛumyen ittuḥettem fellasen ad issinen tutlayt, amezruy, leqwanen i ɣef teddes tmetti taqbaylit, ayagi yeǧǧan ad heggin imdanen ara asen-yeṣṣiwḍen tikti ɣef tudert n ueɣref aqbayli, s uselmed n tira akken ad heggin tizrawin. Dɣa lwelha-nsen tamenzut d agmar n yeḍrisen n tsekla. Acku tasekla d lemri n tmetti. Bdan inadiyen n ujmaɛ neɣ s ugmar n kra yellan d tasekla timawit. Ihi, d tira i dyernan d amaynut ɣer tsekla taqbaylit. Ssxedmen-tt qbel yibeṛṛaniyen am Hanoteau, imrabḍen irumyen, …sxedmen-tt daɣen wat tmurt, am: Ben Seddira, Bulifa, …